VIT A BELGARUM 
Floruit 
A 0 1770. 
/j66 
BOLT (HENRIGUS), 
AMSTELODAMENSIS. 
Boltius, præceptor Scholæ Harlemensis, ac deinde Amste- 
lodamensis, præter Sylyam criticam, in qua Ausonium in 
primis sibi sumsit illustrandum, edidit Sylvam poëticam, 
Harlemi 1766. Eum Burmanni fuisse discipulum agnoscas ex 
studio libertatis, quod prodidit in oratione Catonis Uticensis 
morituri, et Bruti ad conjuratos in necem Cæsaris. Ipsa 
carmina Musse quidem juvenilis sunt, sed quibus auctor 
spem boni poëtæ æqualibus suis præbere debuit, si cura 
ætate discendo proficeret. Cato pag. 5 , dixerat ultima in Orco 
supplicia manere tyrannos et Patriæ pestes. 
« Me contra Oceanus divesque in finibus orbis 
» Insula magnanimum Scipiademque manet. 
» Obvius hic nobis redimitus tempora lauru 
» Cum Bruto venies, magne Camille, pio. 
» Et qui pro Patria barathro se condidit alto, 
» Nec timuit Stygios vivus adiré lacus. 
» Hic quoque Pompejus, quique illius arma secuti, 
» Restiterunt Domino, régna beata colunt. 
» His tandem accedam, jamjam venit impius hostis, 
» Quid, ferrum, dubitas per latus ire meum? 
» Pro Patria vixi, dum fata Deusque favebant, 
» At nunc pro Patria depereunte cadam. » 
Sunt in hac Sylva etiam myrtus Veneri dicatæ, hoc est 
amatoria carmina. Elegia XII est elegans et facilis. Hyems 
aquas ita gelaverat, ut navem, qua ad araicam suam vehe- 
retur, non admitterent. 
